विभिन्न डिजाइनरका उत्पादन बिक्रीका लागि भाडामा ठाउँ उपलब्ध गराउने सोच अनुसार द लोकल प्रोजेक्ट नेपाल र तिम्रो कन्सेप्ट यसै वर्ष स्थापना भएका हुन् । द लोकल प्रोजेक्ट नेपाल मा डिजाइनरहरूले कम्तीमा तीन महीनाको करार गरी स्थान भाडामा लिन सक्छन् । स्टोरले कमिशनमा पनि अरुका डिजाइन बेच्ने गरेको छ । “आफ्नै स्टोर खोलेर व्यवसाय शुरु गर्न नसकिरहेका डिजाइनरका लागि हामी स्थान उपलब्ध गराउँछौं”, प्रोजेक्टका संस्थापक विनम शाक्य भन्छन् । यदि कुनै ब्रान्ड चलेन भने डिजाइनरलाई केही समय विश्राम लिएर नयाँ कलेक्सन साथ आउन सुझाव दिने गरेको पनि उनी बताउँछन् ।
